
Amendamentele		39, 66 și 102
Propunere de regulament
Considerentul 6
	

	Textul propus de Comisie
	Amendamentul

	(6) Operatorii din aval și comercianții care nu sunt IMM-uri au o influență semnificativă asupra lanțurilor de aprovizionare și joacă un rol important în asigurarea faptului că lanțurile de aprovizionare nu implică defrișări. Prin urmare, aceștia ar trebui să aibă în continuare obligația să se înregistreze în sistemul de informații. În același timp, toți operatorii din aval și comercianții, indiferent dacă sunt sau nu IMM-uri, ar trebui să asigure în continuare trasabilitatea deplină prin colectarea și transmiterea numerelor de referință ale declarațiilor privind diligența necesară și a identificatorilor declarațiilor atribuiți microproducătorilor și micilor producători. 
	(6) Operatorii din aval și comercianții care nu sunt IMM-uri au o influență semnificativă asupra lanțurilor de aprovizionare și joacă un rol important în asigurarea faptului că lanțurile de aprovizionare nu implică defrișări. Prin urmare, aceștia ar trebui să aibă în continuare obligația să se înregistreze în sistemul de informații. În același timp, primii operatori din aval și comercianți, indiferent dacă sunt sau nu IMM-uri, ar trebui să asigure în continuare trasabilitatea deplină prin colectarea numerelor de referință ale declarațiilor privind diligența necesară și a identificatorilor declarațiilor atribuiți microproducătorilor și micilor producători. Această obligație de a colecta și de a păstra numerele de referință ar trebui să se aplice numai primului operator din aval și nu tuturor celorlalți operatori din aval din lanțul de aprovizionare. 




Amendamentele		40, 67 și 103
Propunere de regulament
Considerentul 7
	

	Textul propus de Comisie
	Amendamentul

	(7) Toți operatorii, indiferent de dimensiunea lor, care introduc pe piață sau exportă produse relevante intră în domeniul de aplicare al Regulamentului (UE) 2023/1115. Acest lucru creează o sarcină administrativă pentru microproducătorii și micii producători care introduc pe piață sau exportă produse proprii. Pentru a răspunde îngrijorărilor legate de microoperatori și micii operatori care produc și introduc pe piață produse proprii și pentru a reduce și mai mult încărcarea sistemului de informații, este necesar să se introducă o nouă subcategorie de operatori cărora nu ar trebui să li se aplice obligația de a depune o declarație privind diligența necesară. Această nouă subcategorie, denumită „microoperatori primari și mici operatori primari”, ar trebui să includă persoanele fizice și microîntreprinderile sau întreprinderile mici stabilite într-o țară clasificată ca prezentând un risc scăzut în conformitate cu articolul 29 din prezentul regulament, care introduc pe piață sau exportă produse relevante pe care le produc ele însele, ceea ce înseamnă că cultivă, recoltează, obțin sau cresc ele însele produsele de bază relevante conținute în produsele relevante. În definiția microoperatorului primar și a micului operator primar ar trebui să fie incluși atât operatorii stabiliți în interiorul Uniunii, cât și cei stabiliți în afara acesteia.
	(7) Toți operatorii, indiferent de dimensiunea lor, care introduc pe piață sau exportă produse relevante intră în domeniul de aplicare al Regulamentului (UE) 2023/1115. Acest lucru creează o sarcină administrativă pentru microproducătorii și micii producători care introduc pe piață sau exportă produse proprii. Pentru a răspunde îngrijorărilor legate de microoperatori și micii operatori care produc și introduc pe piață produse proprii și pentru a reduce și mai mult încărcarea sistemului de informații, este necesar să se introducă o nouă subcategorie de operatori cărora nu ar trebui să li se aplice obligația de a depune o declarație privind diligența necesară. Această nouă subcategorie, denumită „microoperatori primari și mici operatori primari”, ar trebui să includă persoanele fizice și microîntreprinderile sau întreprinderile mici stabilite într-o țară clasificată ca prezentând un risc scăzut în conformitate cu articolul 29 din prezentul regulament, care introduc pe piață sau exportă produse relevante pe care le produc ele însele în țara respectivă, ceea ce înseamnă că cultivă, recoltează, obțin sau cresc ele însele produsele de bază relevante conținute în produsele relevante. În definiția microoperatorului primar și a micului operator primar ar trebui să fie incluși atât operatorii stabiliți în interiorul Uniunii, cât și cei stabiliți în afara acesteia.




Amendamentele		41 și 68
Propunere de regulament
Considerentul 8 a (nou)
	

	Textul propus de Comisie
	Amendamentul

	
	(8a)	În plus, ca parte a eforturilor de simplificare, sarcina administrativă care rezultă din obligațiile impuse microoperatorilor primari și micilor operatori primari de a depune o declarație simplificată unică în temeiul articolului 4a și de a colecta informații în temeiul articolului 9 alineatul (1) ar trebui să fie redusă, permițându-le să înlocuiască geolocalizarea parcelelor de teren cu adresa poștală a parcelelor de teren sau a unității de unde au fost obținute produsele de bază corespunzătoare pe care le conține produsul în cauză sau care au servit la fabricarea produsului în cauză, cu condiția ca adresa poștală să corespundă fără echivoc localizării geografice a parcelelor sau a unității în cauză. Acest lucru oferă microoperatorilor primari și micilor operatori primari libertatea de a alege între furnizarea geolocalizării parcelelor de teren și furnizarea adresei poștale a acestora ori a unității respective.




Amendamentul		105
Propunere de regulament
Considerentul 11
	

	Textul propus de Comisie
	Amendamentul

	(11) Pentru a oferi claritate juridică cu privire la faptul că toate microîntreprinderile și întreprinderile mici și mijlocii, indiferent de forma lor juridică, pot beneficia de dispozițiile simplificate pentru microîntreprinderi și întreprinderi mici și mijlocii din Regulamentul (UE) 2023/1115, definiția microîntreprinderilor și a întreprinderilor mici și mijlocii ar trebui modificată pentru a preciza că forma juridică nu ar trebui să fie relevantă pentru a stabili dacă o persoană fizică sau juridică se încadrează în definiție. Același lucru ar trebui clarificat și pentru microoperatorii primari și micii operatori primari.
	(11) Pentru a oferi claritate juridică cu privire la faptul că toate microîntreprinderile și întreprinderile mici și mijlocii, indiferent de forma lor juridică, pot beneficia de dispozițiile simplificate pentru microîntreprinderi și întreprinderi mici și mijlocii din Regulamentul (UE) 2023/1115, definiția microîntreprinderilor și a întreprinderilor mici și mijlocii ar trebui modificată pentru a preciza că forma juridică nu ar trebui să fie relevantă pentru a stabili dacă o persoană fizică sau juridică se încadrează în definiție. Același lucru ar trebui clarificat și pentru microoperatorii primari și micii operatori primari. În plus, definiția microoperatorilor și a micilor operatori primari ar trebui să includă operatorii care depășesc limitele a cel puțin două dintre cele trei criterii prevăzute la articolul 3 alineatul (1) și alineatul (2) primul paragraf din Directiva 2013/34/UE, dar care pot demonstra că părțile din totalul bilanțului lor, din cifra lor de afaceri netă și din numărul lor mediu de angajați în cursul exercițiului financiar care se referă la activitățile lor care intră sub incidența prezentului regulament nu depășesc limitele a cel puțin două dintre cele trei criterii.




Amendamentul		106
Propunere de regulament
Considerentul 12 a (nou)
	

	Textul propus de Comisie
	Amendamentul

	
	(12a) Înainte de revizuirea generală a Regulamentului (UE) 2023/1115, care urmează să fie efectuată până la 30 iunie 2030, în interesul simplificării pentru operatori și comercianți, Comisia ar trebui să efectueze o revizuire în scopul simplificării Regulamentului (UE) 2023/1115 și ar trebui să prezinte un raport până la 30 aprilie 2026. Raportul ar trebui să evalueze sarcina administrativă și impactul prezentului regulament, în special pentru microoperatori și micii operatori. În plus, în raport, Comisia ar trebui să indice posibile modalități de abordare a problemelor identificate, inclusiv prin orientări tehnice, îmbunătățiri ale sistemului informatic, acte delegate sau acte de punere în aplicare în conformitate cu competențele delegate prevăzute în regulament și, după caz, să anexeze la raport o propunere legislativă.




Amendamentul		107
Propunere de regulament
Considerentul 12 b (nou)
	

	Textul propus de Comisie
	Amendamentul

	
	(12b) Data aplicării dispozițiilor Regulamentului (UE) 2023/1115 care stabilesc obligații pentru operatori, comercianți și autoritățile competente, prevăzută la articolul 38 alineatul (2) din regulamentul respectiv, ar trebui să fie amânată cu 12 luni. Acest lucru este necesar pentru a le permite țărilor terțe, statelor membre, operatorilor și comercianților să fie pe deplin pregătiți, inclusiv pentru a le permite operatorilor și comercianților respectivi să instituie sistemele de diligență necesară care să acopere toate produsele de bază relevante și alte produse relevante, astfel încât să fie în măsură să își respecte pe deplin obligațiile.




Amendamentul		108
Propunere de regulament
Considerentul 13
	

	Textul propus de Comisie
	Amendamentul

	(13) Pentru a oferi operatorilor care sunt microîntreprinderi sau întreprinderi mici în sensul articolului 3 alineatul (1) sau alineatul (2) primul paragraf din Directiva 2013/34/UE suficient timp pentru punerea în aplicare a modificărilor propuse, datele corespunzătoare de aplicare a dispozițiilor Regulamentului (UE) 2023/1115 care prevăd obligații pentru operatori, comercianți și autoritățile competente, enumerate la articolul 38 alineatul (2) din regulamentul respectiv, ar trebui stabilite la 30 decembrie 2026 pentru microoperatorii primari și micii operatori primari.
	eliminat




Amendamentele		72 și 110
Propunere de regulament
Considerentul 15
	

	Textul propus de Comisie
	Amendamentul

	(15) În cazul în care o autoritate competentă constată sau i se aduce la cunoștință nerespectarea Regulamentului (UE) 2023/1115 înainte de intrarea în vigoare a articolelor 16-19, 22 și 24, aceasta poate emite avertismente pentru operatori, operatorii din aval și comercianți, însoțite de recomandări pentru asigurarea conformității.
	eliminat




Amendamentul		111
Propunere de regulament
Considerentul 16
	

	Textul propus de Comisie
	Amendamentul

	(16) Având în vedere amânarea datei de la care microoperatorii și micii operatori au obligația să respecte Regulamentul (UE) 2023/1115, datele din alte dispoziții conexe, și anume abrogarea Regulamentului (UE) nr. 995/2010 al Parlamentului European și al Consiliului8, dispozițiile tranzitorii și dispozițiile privind amânarea aplicării Regulamentului (UE) 2023/1115 în cazul microîntreprinderilor și al întreprinderilor mici, ar trebui ajustate în consecință. Pentru a oferi suficient timp pentru alinierea evoluțiilor tehnice ale interfeței electronice pe baza mediului aferent ghișeului unic al Uniunii Europene pentru vămi, data până la care trebuie instituită interfața electronică ar trebui ajustată în consecință.
	(16) Având în vedere amânarea cu 12 luni a datei de aplicare prevăzute la articolul 38 alineatul (2) din Regulamentul (UE) 2023/1115, datele din alte dispoziții conexe, și anume abrogarea Regulamentului (UE) nr. 995/2010 al Parlamentului European și al Consiliului, dispozițiile privind amânarea aplicării Regulamentului (UE) 2023/1115 în cazul persoanelor fizice, microîntreprinderilor și al întreprinderilor mici, ar trebui ajustate în consecință. Pentru a oferi suficient timp pentru alinierea evoluțiilor tehnice ale interfeței electronice pe baza mediului aferent ghișeului unic al Uniunii Europene pentru vămi, data până la care trebuie instituită interfața electronică ar trebui ajustată în consecință.




Amendamentul		112
Propunere de regulament
Considerentul 20 (nou)
	

	Textul propus de Comisie
	Amendamentul

	
	(20)	Având în vedere necesitatea stringentă de a adopta anumite simplificări, precum și de a amâna intrarea în vigoare a Regulamentului (UE) 2023/1115, se consideră oportun să se invoce excepția de la termenul de opt săptămâni prevăzută la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice.




Amendamentul		113
Propunere de regulament
Articolul 1 – punctul 1 – litera b
Regulamentul (UE) 2023/1115
Articolul 2 – punctul 15 a
	

	Textul propus de Comisie
	Amendamentul

	15a.	«microoperator primar și mic operator primar» înseamnă un operator care este o persoană fizică sau o microîntreprindere sau o întreprindere mică, conform definiției de la articolul 3 alineatul (1) și alineatul (2) primul paragraf din Directiva 2013/34/UE a Parlamentului European și a Consiliului*, indiferent de forma sa juridică, stabilită într-o țară clasificată ca prezentând un risc scăzut în conformitate cu articolul 29 din prezentul regulament și care, în cursul unei activități comerciale, introduce pe piață sau exportă produse relevante pe care chiar operatorul respectiv le-a cultivat, recoltat, obținut sau crescut pe parcele de teren relevante sau, în cazul bovinelor, în unități;
	15a.	«microoperator primar și mic operator primar» înseamnă un operator care este o persoană fizică sau o microîntreprindere sau o întreprindere mică, conform definiției de la articolul 3 alineatul (1) și alineatul (2) primul paragraf din Directiva 2013/34/UE a Parlamentului European și a Consiliului*, indiferent de forma sa juridică, stabilită într-o țară clasificată ca prezentând un risc scăzut în conformitate cu articolul 29 din prezentul regulament și care, în cursul unei activități comerciale, introduce pe piață sau exportă produse relevante pe care chiar operatorul respectiv le-a cultivat, recoltat, obținut sau crescut pe parcele de teren relevante sau, în cazul bovinelor, în unități, situate în țara respectivă; aceasta include operatorii care depășesc limitele a cel puțin două dintre cele trei criterii prevăzute la articolul 3 alineatul (1) și alineatul (2) primul paragraf din Directiva 2013/34/UE, dar care pot demonstra că părțile din totalul bilanțului lor, din cifra lor de afaceri netă și din numărul lor mediu de angajați în cursul exercițiului financiar care se referă la activitățile lor vizate de prezentul regulament nu depășesc limitele a cel puțin două dintre cele trei criterii;




Amendamentele		 74 și 114
Propunere de regulament
Articolul 1 – punctul 5
Regulamentul (UE) 2023/1115
Articolul 4a – alineatul 1
	

	Textul propus de Comisie
	Amendamentul

	(1) 	Obligațiile prevăzute la articolul 4 alineatele (2) și (3) și alineatul (4) litera (c) nu se aplică microoperatorilor primari și micilor operatori primari.
	(1)	Obligațiile prevăzute la articolul 4 alineatul (2), alineatul (3) a doua teză și alineatul (4) litera (c) nu se aplică microoperatorilor primari și micilor operatori primari.




Amendamentele		75 și 115
Propunere de regulament
Articolul 1 – punctul 5
Regulamentul (UE) 2023/1115
Articolul 4a – alineatul 2
	

	Textul propus de Comisie
	Amendamentul

	(2)	Microoperatorii primari și micii operatori primari depun o declarație simplificată unică în sistemul de informații menționat la articolul 33 înainte de a introduce pe piață sau de a exporta produse relevante. După depunerea declarației simplificate, acestora li se atribuie un identificator al declarației.
	(2)	Microoperatorii primari și micii operatori primari depun o declarație simplificată unică în sistemul de informații menționat la articolul 33 înainte de a introduce pe piață sau de a exporta produse relevante. După depunerea declarației simplificate unice, acestora li se atribuie un identificator al declarației.




Amendamentul		116
Propunere de regulament
Articolul 1 – punctul 5
Regulamentul (UE) 2023/1115
Articolul 4a – alineatul 3
	

	Textul propus de Comisie
	Amendamentul

	(3)	Atunci când depun declarația simplificată în sistemul de informații, microoperatorii primari și micii operatori primari furnizează informațiile prevăzute în anexa III. Aceștia actualizează informațiile cuprinse în declarația simplificată după orice modificări ale informațiilor pe care le-au furnizat. 
	(3)	Atunci când depun declarația simplificată în sistemul de informații, microoperatorii primari și micii operatori primari furnizează informațiile prevăzute în anexa III. Aceștia pot să actualizeze informațiile cuprinse în declarația simplificată după orice modificări majore ale informațiilor pe care le-au furnizat. 




Amendamentele		77 și 117
Propunere de regulament
Articolul 1 – punctul 5
Regulamentul (UE) 2023/1115
Articolul 4a – alineatul 4
	

	Textul propus de Comisie
	Amendamentul

	(4)	În cazul în care toate informațiile enumerate în anexa III sunt disponibile într-un sistem sau într-o bază de date care există în temeiul legislației Uniunii sau a statelor membre, altele decât sistemul de informații menționat la articolul 33, microoperatorii primari și micii operatori primari nu sunt obligați să depună o declarație simplificată în conformitate cu alineatul (2) de la prezentul articol. Statele membre pun la dispoziție aceste informații pentru fiecare operator în sistemul de informații menționat la articolul 33. Microoperatorul primar sau micul operator primar introduce pe piața Uniunii sau exportă produsele relevante numai după ce i s-a atribuit un identificator al declarației.
	(4)	În cazul în care toate informațiile enumerate în anexa III sunt disponibile într-un sistem sau într-o bază de date care există în temeiul legislației Uniunii sau a statelor membre, altele decât sistemul de informații menționat la articolul 33, microoperatorii primari și micii operatori primari nu sunt obligați să depună o declarație simplificată unică în conformitate cu alineatul (2) de la prezentul articol. Statele membre pun la dispoziție aceste informații pentru fiecare operator în sistemul de informații menționat la articolul 33. Microoperatorul primar sau micul operator primar introduce pe piața Uniunii sau exportă produsele relevante numai după ce i s-a atribuit un identificator al declarației.




Amendamentele		78 și 118
Propunere de regulament
Articolul 1 – punctul 5
Regulamentul (UE) 2023/1115
Articolul 4a – alineatul 5
	

	Textul propus de Comisie
	Amendamentul

	(5)	Pentru microoperatorii primari și micii operatori primari, geolocalizarea menționată la articolul 9 alineatul (1) litera (d) poate fi înlocuită cu adresa poștală a tuturor parcelelor de teren pe care au fost obținute produsele de bază relevante pe care le conține produsul relevant sau care au servit la fabricarea produsului relevant.
	(5)	Pentru microoperatorii primari și micii operatori primari, geolocalizarea menționată la articolul 9 alineatul (1) litera (d) poate fi înlocuită cu adresa poștală a tuturor parcelelor de teren sau cu adresa poștală a unității în care au fost obținute produsele de bază relevante pe care le conține produsul relevant sau care au servit la fabricarea produsului relevant.




Amendamentele		79 și 119
Propunere de regulament
Articolul 1 – punctul 6
Regulamentul (UE) 2023/1115
Articolul 5 – alineatul 1
	

	Textul propus de Comisie
	Amendamentul

	(1)	Operatorii din aval și comercianții pun la dispoziție pe piață produse relevante numai dacă se află în posesia informațiilor solicitate în temeiul alineatului (3).
	(1)	Operatorii din aval și comercianții introduc pe piață sau pun la dispoziție pe piață produse relevante ori le exportă numai dacă se află în posesia informațiilor solicitate în temeiul alineatului (3).




Amendamentele		50, 80 și 120
Propunere de regulament
Articolul 1 – punctul 6
Regulamentul (UE) 2023/1115
Articolul 5 – alineatul 3 – litera a
	

	Textul propus de Comisie
	Amendamentul

	(a)	numele, denumirea comercială înregistrată sau marca înregistrată, adresa poștală, adresa de e-mail și, dacă este cazul, adresa web a operatorilor, a operatorilor din aval sau a comercianților care le-au furnizat produsele relevante, precum și numerele de referință ale declarațiilor privind diligența necesară sau identificatorii declarațiilor asociați produselor respective;
	(a)	numele, denumirea comercială înregistrată sau marca înregistrată, adresa poștală, adresa de e-mail și, dacă este cazul, adresa web a operatorilor, a operatorilor din aval sau a comercianților care le-au furnizat produsele relevante, precum și numerele de referință ale declarațiilor privind diligența necesară sau identificatorii declarațiilor asociați produselor respective numai în cazul în care furnizorul acestora este un operator;




Amendamentele		34, 49, 81 și 121
Propunere de regulament
Articolul 1 – punctul 6
Regulamentul (UE) 2023/1115
Articolul 5 – alineatul 5
	

	Textul propus de Comisie
	Amendamentul

	(5)	Operatorii din aval și comercianții comunică operatorilor din aval și comercianților cărora le-au furnizat produse relevante numerele de referință ale declarațiilor privind diligența necesară sau identificatorii declarațiilor asociați produselor relevante respective.
	eliminat




Amendamentele		82 și 122
Propunere de regulament
Articolul 1 – punctul 16 – litera a
Regulamentul (UE) 2023/1115
Articolul 26 – alineatul 4
	

	Textul propus de Comisie
	Amendamentul

	(4) Numărul de referință al declarației privind diligența necesară sau identificatorul declarației în cazul microoperatorilor primari și micilor operatori primari se pune la dispoziția autorităților vamale înainte de punerea în liberă circulație sau de exportul unui produs relevant care intră pe piață sau iese de pe piață. În acest scop, cu excepția cazului în care declarația privind diligența necesară este pusă la dispoziție prin intermediul interfeței electronice menționate la articolul 28 alineatul (2), persoana care depune declarația vamală de punere în liberă circulație sau de export al unui produs relevant pune la dispoziția autorităților competente numărul de referință al declarației privind diligența necesară sau identificatorul declarației, în cazul microoperatorilor primari și micilor operatori primari, asociat cu produsul relevant respectiv.
	(4) Numărul de referință al declarației privind diligența necesară sau identificatorul declarației în cazul microoperatorilor primari și micilor operatori primari se pune la dispoziția autorităților vamale înainte de punerea în liberă circulație sau de exportul unui produs relevant care intră pe piață sau iese de pe piață. În acest scop, cu excepția cazului în care declarația privind diligența necesară este pusă la dispoziție prin intermediul interfeței electronice menționate la articolul 28 alineatul (2), persoana care depune declarația vamală de punere în liberă circulație sau de export al unui produs relevant pune la dispoziția autorităților competente numărul de referință al declarației privind diligența necesară sau identificatorul declarației, în cazul microoperatorilor primari și micilor operatori primari, asociat cu produsul relevant respectiv. Prezentul alineat nu se aplică exportului unui produs relevant de către un operator din aval.




Amendamentele		62 și 123
Propunere de regulament
Articolul 1 – punctul 21
Regulamentul (UE) 2023/1115
Articolul 34 – alineatul 1 a (nou)
	

	Textul propus de Comisie
	Amendamentul

	
	(1a) Până la 30 aprilie 2026, Comisia realizează o revizuire a simplificării prezentului regulament și prezintă Parlamentului European și Consiliului un raport în acest sens, însoțit, dacă este cazul, de o propunere legislativă.




Amendamentul		48
Propunere de regulament
Articolul 1 – punctul 21
Regulamentul (UE) 2023/1115
Articolul 34 – alineatul 2 a (nou)
	

	Textul propus de Comisie
	Amendamentul

	
	(2a)	Comisia constituie un grup permanent al părților interesate și asigură o cooperare permanentă cu experți, părți interesate și operatori pentru a elabora bune practici și a aduna reacții de natură tehnică după intrarea în vigoare a regulamentului.




Amendamentele		55 și 124
Propunere de regulament
Articolul 1 – punctul 22
Regulamentul (UE) 2023/1115
Articolul 37 – alineatul 1
	

	Textul propus de Comisie
	Amendamentul

	(1) Regulamentul (UE) nr. 995/2010 se abrogă de la 30 decembrie 2025.
	(1) Regulamentul (UE) nr. 995/2010 se abrogă de la 30 decembrie 2026.




Amendamentul		126
Propunere de regulament
Articolul 1 – punctul 22
Regulamentul (UE) 2023/1115
Articolul 37 – alineatul 2
	

	Textul propus de Comisie
	Amendamentul

	(2) Regulamentul (UE) nr. 995/2010 continuă să se aplice:
	eliminat

	(a) până la 30 decembrie 2026 în cazul lemnului și al produselor din lemn, astfel cum sunt definite la articolul 2 litera (a) din Regulamentul (UE) nr. 995/2010, introduse pe piață de microoperatori primari și mici operatori primari sau de operatori care au fost înființați până la 31 decembrie 2024 sub formă de microîntreprinderi sau întreprinderi mici în sensul articolului 3 alineatul (1) sau alineatul (2) primul paragraf din Directiva 2013/34/UE, indiferent de forma lor juridică;
	

	(b) până la 31 decembrie 2028 în cazul lemnului și al produselor din lemn, astfel cum sunt definite la articolul 2 litera (a) din Regulamentul (UE) nr. 995/2010, care au fost obținute înainte de 29 iunie 2023 și introduse pe piață începând cu 30 decembrie 2026 de microoperatori primari și mici operatori primari sau de operatori care au fost înființați până la 31 decembrie 2024 sub formă de microîntreprinderi sau întreprinderi mici în sensul articolului 3 alineatul (1) sau alineatul (2) primul paragraf din Directiva 2013/34/UE, indiferent de forma lor juridică;
	

	(c) până la 31 decembrie 2028 în cazul lemnului și al produselor din lemn, astfel cum sunt definite la articolul 2 litera (a) din Regulamentul (UE) nr. 995/2010, care au fost obținute înainte de 29 iunie 2023 și introduse pe piață începând cu 30 decembrie 2025.
	




Amendamentul		125
Propunere de regulament
Articolul 1 – punctul 22
Regulamentul (UE) 2023/1115
Articolul 37 – alineatul 2 a (nou)
	

	Textul propus de Comisie
	Amendamentul

	
	(2a) Cu toate acestea, Regulamentul (UE) nr. 995/2010 continuă să se aplice până la 31 decembrie 2029 în cazul lemnului și al produselor din lemn, astfel cum sunt definite la articolul 2 litera (a) din Regulamentul (UE) nr. 995/2010, care au fost obținute înainte de 29 iunie 2023 și introduse pe piață începând cu 30 decembrie 2026. 




Amendamentul		127
Propunere de regulament
Articolul 1 – punctul 22
Regulamentul (UE) 2023/1115
Articolul 37 – alineatul 3
	

	Textul propus de Comisie
	Amendamentul

	(3) Prin derogare de la articolul 1 alineatul (2) din prezentul regulament, lemnul și produsele din lemn, astfel cum sunt definite la articolul 2 litera (a) din Regulamentul (UE) nr. 995/2010, care au fost obținute înainte de 29 iunie 2023 și introduse pe piață începând cu 31 decembrie 2028 trebuie să respecte articolul 3 din prezentul regulament.”;
	(3) Prin derogare de la articolul 1 alineatul (2) din prezentul regulament, lemnul și produsele din lemn, astfel cum sunt definite la articolul 2 litera (a) din Regulamentul (UE) nr. 995/2010, care au fost obținute înainte de 29 iunie 2023 și introduse pe piață începând cu 31 decembrie 2029 trebuie să respecte articolul 3 din prezentul regulament.”;



Amendamentele		63 și 128
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 2
	

	Textul propus de Comisie
	Amendamentul

	(2) Articolele 3-13, 20, 21, 23, 26, 31 și 32 se aplică de la 30 decembrie 2025. 
	(2) Sub rezerva alineatului (3) de la prezentul articol, articolele 3-13, articolele 16-24 și articolele 26, 31 și 32 se aplică de la 30 decembrie 2026.



Amendamentul		53
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 2 a (nou)
	

	Textul propus de Comisie
	Amendamentul

	
	(2a) Autoritățile competente comunică Comisiei orice dificultăți, erori sau perturbări documentate cauzate de sistemele de informații ale Uniunii menționate la articolul 33, pentru a se asigura că operatorii și comercianții cărora li se aplică perioada de grație nu sunt dezavantajați de astfel de probleme.




Amendamentele		64 și 129
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 3
	

	Textul propus de Comisie
	Amendamentul

	(3) Pentru operatorii care, până la 31 decembrie 2024, au fost încadrați ca microîntreprinderi sau întreprinderi mici în sensul articolului 3 alineatul (1) sau alineatul (2) primul paragraf din Directiva 2013/34/UE, indiferent de forma lor juridică, articolele menționate la alineatul (2) de la prezentul articol se aplică de la 30 decembrie 2026.
	(3) Cu excepția produselor care intră sub incidența anexei la Regulamentul (UE) nr. 995/2010, pentru operatorii, indiferent dacă sunt persoane fizice sau microîntreprinderi sau întreprinderi mici, astfel cum sunt definite la articolul 3 alineatul (1) sau (2) din Directiva 2013/34/UE, care au fost încadrați ca atare până la 31 decembrie 2024, articolele menționate la alineatul (2) de la prezentul articol se aplică de la 30 iunie 2027. 




Amendamentele		27, 89 și 130
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 4
	

	Textul propus de Comisie
	Amendamentul

	(4) Pentru microoperatorii primari și micii operatori primari, articolele menționate la alineatul (2) de la prezentul articol se aplică de la 30 decembrie 2026.
	eliminat




Amendamentele		28, 90 și 131
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 5
	

	Textul propus de Comisie
	Amendamentul

	(5) Articolele 16-19, 22 și 24 se aplică de la 30 iunie 2026 în ceea ce privește măsurile referitoare la operatori, operatorii din aval și comercianți și de la 30 decembrie 2026 pentru operatorii menționați la alineatele (3) și (4). În cazul în care o autoritate competentă constată sau este informată cu privire la nerespectarea Regulamentului (UE) 2023/1115 înainte de intrarea în vigoare a articolelor 16-19, 22 și 24, aceasta poate emite avertismente adresate operatorilor, operatorilor din aval și comercianților, însoțite de recomandări pentru asigurarea conformității.
	eliminat




Amendamentul		45
Propunere de regulament
Articolul 1 – punctul 23
Regulamentul (UE) 2023/1115
Articolul 38 – alineatul 5 a (nou)
	

	Textul propus de Comisie
	Amendamentul

	
	(5a) Autoritățile competente țin seama de informațiile relevante, inclusiv de plângeri, de rapoarte și de suspiciunile motivate, și acordă atenția cuvenită, în perioada care precedă datele menționate la articolul 38, comunicărilor Comisiei privind problemele legate de tehnologia informației sau erorile accidentale care rezultă din acestea, cu scopul de a evita impunerea unor sancțiuni administrative operatorilor care intră sub incidența articolului 38, fără a aduce atingere articolului 25.




Amendamentul		65
Propunere de regulament
Articolul 1 – paragraful 1 – punctul 23 a (nou)
Regulamentul (UE) 2023/1115
Anexa I
	

	Textul propus de Comisie
	Amendamentul

	
	23a. La Anexa I, Produse ex 49 se elimină.




Amendamentele		60, 91 și 132
Propunere de regulament
Anexa II
Regulamentul (UE) 2023/1115
Anexa III – partea introductivă 
	

	Textul propus de Comisie
	Amendamentul

	Informații care trebuie incluse în declarația simplificată a microoperatorilor primari și a micilor operatori primari în conformitate cu articolul 4a alineatul (3):
	Informații care trebuie incluse în declarația simplificată unică a microoperatorilor primari și a micilor operatori primari în conformitate cu articolul 4a alineatul (3):




Amendamentele		92 și 133
Propunere de regulament
Anexa II
Regulamentul (UE) 2023/1115
Anexa III – punctul 2
	

	Textul propus de Comisie
	Amendamentul

	2.	Codul din Sistemul armonizat și descrierea liberă a produselor relevante, inclusiv denumirea comercială, și cantitatea anuală de produse relevante destinate introducerii pe piață sau exportului, exprimată în masă netă cu precizarea unei estimări sau a unei abateri în procente sau, după caz, în volum net sau în număr de articole. Pentru produsele relevante care intră pe piață sau ies de pe piață, cantitatea se exprimă în kilograme de masă netă și, după caz, în unitatea suplimentară prevăzută în anexa I la Regulamentul (CEE) nr. 2658/87 în raport cu codul din Sistemul armonizat indicat sau, în toate celelalte cazuri, este exprimată în masă netă precizând o estimare sau o abatere în procente sau, după caz, în volum net sau în număr de unități. O unitate suplimentară este aplicabilă atunci când este definită în mod consecvent pentru toate subrubricile posibile încadrate la codul din Sistemul armonizat menționat în declarația privind diligența necesară.
	2.	Codul din Sistemul armonizat și descrierea liberă a produselor relevante, inclusiv denumirea comercială, și cantitatea anuală estimată unică de produse relevante destinate introducerii pe piață sau exportului, exprimată în masă netă cu precizarea unei estimări sau a unei abateri în procente sau, după caz, în volum net sau în număr de articole. Pentru produsele relevante care intră pe piață sau ies de pe piață, cantitatea estimată se exprimă în kilograme de masă netă și, după caz, în unitatea suplimentară prevăzută în anexa I la Regulamentul (CEE) nr. 2658/87 în raport cu codul din Sistemul armonizat indicat sau, în toate celelalte cazuri, este exprimată în masă netă precizând o estimare sau o abatere în procente sau, după caz, în volum net sau în număr de unități. O unitate suplimentară este aplicabilă atunci când este definită în mod consecvent pentru toate subrubricile posibile încadrate la codul din Sistemul armonizat menționat în declarația privind diligența necesară.




Amendamentele		93 și 134
Propunere de regulament
Anexa II
Regulamentul (UE) 2023/1115
Anexa III – punctul 3
	

	Textul propus de Comisie
	Amendamentul

	3.	Țara de producție și adresa poștală sau geolocalizarea tuturor parcelelor de teren de pe care microoperatorul primar sau micul operator primar obțin produse de bază relevante. Pentru produsele relevante care conțin produse de origine bovină sau au fost fabricate din produse de origine bovină și pentru produse relevante de acest tip care au fost hrănite cu produse relevante, adresa poștală sau geolocalizarea se referă la toate unitățile în care sunt ținute bovinele. În cazul în care produsele relevante sunt obținute de pe parcele de teren diferite, se include adresa poștală sau geolocalizarea tuturor parcelelor de teren în conformitate cu articolul 9 alineatul (1) litera (d).
	3.	Țara de producție și adresa poștală sau geolocalizarea tuturor parcelelor de teren sau adresa poștală a unității sau a tuturor parcelelor de teren de pe care microoperatorul primar sau micul operator primar obțin produse de bază relevante. Pentru produsele relevante care conțin produse de origine bovină sau au fost fabricate din produse de origine bovină și pentru produse relevante de acest tip care au fost hrănite cu produse relevante, adresa poștală sau geolocalizarea se referă la toate unitățile în care sunt ținute bovinele. În cazul în care produsele relevante sunt obținute de pe parcele de teren diferite, se include adresa poștală sau geolocalizarea tuturor parcelelor de teren în conformitate cu articolul 9 alineatul (1) litera (d).

